
Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2016. október 20-án tartandó munkaterv szerinti ülésére

10. napirendhez

Tárgy: Szent István Általános Iskola előtti forgalmi rend szabályozása
Tisztelt Képviselő-testület!
Az elmúlt ülésünkön elhangzottak nyomán a helyszínen megvizsgáltuk őrsparancsnok úrral a Szent István Általános Iskola előtti forgalmi renddel kapcsolatos problémákat. Korábban már készült javaslat az itteni forgalmi rend szabályozására, ami azonban egy gyalogátkelőhely kiépítését is tartalmazta, így végül a magas költségek miatt lekerült napirendről.

A helyszínen most arra a megállapításra jutottunk, hogy már az alábbi, jóval költségtakarékosabb megoldás is eredményesnek bizonyulna, legalábbis eszközt adna a hatóságok kezébe a biztonságosabb közlekedési morál kialakításához.

A javaslat tehát az, hogy mindkét irányból kerüljön kihelyezésre „megállni tilos” közlekedési tábla a következők szerint:

· a központ irányából közvetlenül a Kapás Gyűjtemény bejárata után, kiegészítő táblákkal ellátva (padkára is érvényesen, 100 méter hosszon, H-P 07:00-15:00)

· az EBM irányából az iskola bejárata előtt kb. 10 méterre, kiegészítő táblákkal ellátva (padkára is érvényesen, 30 méter hosszon, H-P 07:00-15:00)

Kérem az előterjesztés megtárgyalását és döntésük szíves meghozatalát.
…/2016. (X. 20.) ÖKT határozati javaslat

Sülysáp Város Önkormányzatának Képviselő-testülete a közúti közlekedésről szóló 1988. évi I. törvény 34. § (2) bekezdésével kapott jogkörében

1./ a Sülysáp, Dózsa György utca 110. szám alatti Szent István Általános Iskola előtti forgalmi rend szabályozása érdekében „Megállni tilos” közlekedési táblát helyez ki az út mindkét oldalán a következők szerint:
· a központ irányából közvetlenül a Kapás Gyűjtemény bejárata után, kiegészítő táblákkal ellátva (padkára is érvényesen, 100 méter hosszon, H-P 07:00-15:00)
· az EBM irányából az iskola bejárata előtt kb. 10 méterre, kiegészítő táblákkal ellátva (padkára is érvényesen, 30 méter hosszon, H-P 07:00-15:00)
2./ felkéri és felhatalmazza a polgármestert a szükséges intézkedések megtételére.

Határidő: 2016. november 20.
Felelős: polgármester

Sülysáp, 2016. október 13.


Horinka László s.k. 

